jkorsvik/nowiki_second_scrape_merged huggingface dataset:
Cornstalk

Cornstalk (egentlig Hokolesqua, født i 1720-årene, myrdet 1777 i Fort Randolph) var en fremstående shawneehøvding.


== Liv og virke ==


=== Bakgrunn ===
Historikere antar at han ble født et sted i det som nå er Pennsylvania, men ble forflyttet til Ohio Country, til nær dagens Chillicothe. Han reiste da med sin søster Nonhelema (ca. 1718–1786), da shawneene trakk seg vestover på grunn av den europeiske ekspansjonen.


=== Kriger, høvding ===
Det skulle senere versere historier om at Cornstalk deltok i den franske og indianske krig (1754–1763), skjønt dette sannsynligvis ikke er sakssvarende. Hans angivelige medvirkning i Pontiacs opprør (1763–1766) er likeså uverifisert, derimot stemmer det at han var med på fredsforhandlingene.Han deltok i Lord Dunmores krig i 1774, der han kjempet mot styrker fra kolonien Virginia. Han var indianernes anfører i krigens eneste større sammenstøt, slaget ved Point Pleasant (den 10. oktober 1774). Det fant sted nær dagens Point Pleasant, langs elven Ohio, og begynte med at indianerne, ledet av Cornstalk, angrep Virginia-militsen, som var anført av Andrew Lewis. Dette ble gjort i et forsøk på å stoppe Lewis' fremrykning inn i Ohio Country. Etter en lang og voldsom kamp endte slaget med at Cornstalk beordret retrett.
Etter hvert ble han overbevist om at fred var den eneste veien shawneene kunne gå, og ble derfor leder for den shawnesiske fredsfalanksen. Han var blant forhandlerne da Traktaten i Pittsburgh i 1775 ble inngått.


=== Myrdet i fangenskap ===
I 1777 ble han, sammen med sin sønn og to andre shawneer, myrdet av militssoldater fra Pennsylvania, da han bega seg bak de amerikanske linjene som fredsmekler. Den høsten dro han nemlig til Fort Randolph, nær Point Pleasant, for å forsikre amerikanerne om sin stammes fredsinnstilling og nøytralitet. Lite visste han at fortets kommandør, på eget initiativ, hadde beordret at enhver shawnee man kom over skulle tas til fange, og dermed ble Cornstalk med ledsager arrestert. Da hans sønn, Elinipsico, fikk høre dette, ilte han av sted til fortet, der også han ble tatt til fange. Etter at en militssoldat var blitt drept av ukjente den 10. november, trengte soldater seg inn i deres celle, og myrdet Cornstalk, hans sønn og hans ledsager. En fjerde shawnee som satt fanget der forsøkte å komme seg vekk gjennom kaminen, men ble holdt fast og drept med økser.


== Referanser ==


== Litteratur ==
Downes, Randolph C: Council Fires on the Upper Ohio. University of Pittsburgh Press, 1940.
Sugden, John: „Cornstalk“ in American National Biography. Oxford University Press, 1999.
Kellogg, Louise Phelps: "Cornstalk" in the Dictionary of American Biography, vol II. New York: Scribner, 1928.
Roosevelt, Theodore: The winning of the West, Volume 1 G.P. Putnam's Sons, 1889
Valget i Australia 2019

Valget i Australia i 2019 var valget til det 46. australske parlament. Det ble avholdt 18. mai 2019. Valget ble annonsert 10. april 2019.Siden valget i 2016 hadde det liberale partiet byttet ut lederen. Statsminister Malcolm Turnbull ble utfordret av innvandringsminister Peter Dutton, og vant en avstemning 21. august. Tre dager senere trakk likevel Turnbull seg, og Scott Morrison kom inn som en kompromisskandidat.


== Referanser ==
Sávkadasjohka

Sávkadasjohka (nordsamisk, historisk Savkadasjåkka) er ei elv i Karasjok kommune i Finnmark. Den er ei sideelv til Tana og er 21,3 kilometer lang. Elva har utspring sør for fjellet Gimešvárri, rundt 10 kilometer nord for tettstedet Karasjok. Den renner først mot sør til innsjøen Sávkadasjávri. Elva snur deretter mot øst til den munner ut i Tana ved Geahtaveadji, 14 kilometer nordøst for Karasjok. På den siste strekningen før munningen er elva sterkt meanderende.


== Referanser ==
Gimešvárri

Gimešvárri er en ås i Karasjok kommune i Finnmark. Den ligger rundt 11 kilometer nord for tettstedet Karasjok og har to toppunkter. Det høyeste er Máttit Gimešvárri på 415 meter over havet, mens Davit Gimešvárri er på 404 moh.


== Referanser ==
Sohpparjohka

Sohpparjohka (nordsamisk, historisk: Såpparjåkka) er ei elv i Karasjok kommune i Finnmark. Den er ei sideelv til Tana og er 10,3 kilometer lang. Sohpparjohka har utspring på østsiden av høydedraget Sohpparvađđa. Elva renner i hovedsakelig sørøstlig retning til den munner ut i Tana 5 km sørvest for Váljohka.


== Referanser ==
Belleville (Illinois)

Belleville er en by i St. Clair County i Illinois i USA. I 2010 hadde den 44 478 innbyggere. Belleville er fylkessete for St. Clair County og sete for den katolske kirke stiftet i Belleville. Avisen Belleville News-Democrat utgis i byen. Belleville ligger i den østre delen av storbyområdet omkring St. Louis. Bellevilles vennskapsby er Paderborn i Tyskland. I Belleville ble USAs første barnehage opprettet.


== Befolkningsutvikling ==


== Referanser ==


== Eksterne lenker ==
(en) Offisielt nettsted 
(en) Belleville, Illinois – kategori av bilder, video eller lyd på Commons
Albion (Illinois)

Albion er fylkessete for Edwards County i Illinois. Stedet har fått sitt navn etter Albion som er tidligste kjente navn på Storbritannia. Albion hadde 1 988 innbyggere ifølge folketellingen i 2010.


== Kjente personer fra Albion ==
Louis Lincoln Emmerson, politiker


== Referanser ==


== Eksterne lenker ==
(en) Albion, Illinois – kategori av bilder, video eller lyd på Commons
E.L. Staveli

Erik L. Staveli (født 21. august 1877 i Meldal, død 9. januar 1959) var en norsk lærer og politiker (V). Han var Meldals ordfører 1920–1922 og 1926–1928.
Staveli gikk på Levanger lærerskole og tok eksamen i 1897. De første årene arbeidet han som lærer i Bjørnør og Soknedal, før han fra 1901 arbeidet på Storås i hjemkommunen Meldal. Fra høsten 1929 jobbet han som lærer ved Grefstad skole i Midtbygda i Meldal, og som klokker i Meldal kirke. Dette gjorde han frem til han gikk av for aldersgrensen i 1947.Han ble valgt inn i Meldal kommunestyre i 1920, og ble ordfører med en gang. Han var ordfører i totalt to perioder (1920–1922 og 1926–1928), og satt også i kommunens skolestyre.


== Referanser ==
Johannes Togstad

Johannes Togstad (født 5. mai 1896, død 10. desember 1972) var en norsk gruvearbeider og politiker (Ap). Han var Meldals ordfører 1938–1941 og 1945–1951.
Togstad arbeidet ved Orkla gruver på Løkken Verk. Han ble Meldals ordfører for første gang i 1938, og satt til han ble avsatt av NS-styret i 1941. Etter frigjøringen i 1945 fikk han tilbake ordførerstillingen, og satt frem til 1951. Han gikk deretter over i en stilling som kommunesekretær, noe han hadde til han gikk av for aldersgrensen i 1966.


== Referanser ==
Dixon (Illinois)

Dixon er en by i Illinois i USA.
Den tidligere amerikanske presidenten Ronald Reagan vokste opp i Dixon.


== Eksterne lenker ==
(en) Offisielt nettsted 
(en) Dixon, Illinois – kategori av bilder, video eller lyd på Commons 
(en) Innbyggertall 2010 - 2019 – United States Census Bureau
Kathy Kirby

Kathy Kirby (født Kathleen O'Rourke 20. oktober 1938 i London i England, død 19. mai 2011 samme sted) var en engelsk sanger, angivelig den best betale kvinnelige sangeren i sin tid. Hun er best kjent for sin coverversjon av Doris Day-låten «Secret Love» og for å ha representert Storbritannia i Eurovision Song Contest i 1965, der hun kom på andreplass med låten «I Belong». Utseendet og det blonde håret gjorde at hun flere ganger ble sammenlignet med Marilyn Monroe. Kirbys popularitet nådde toppen i 1960-årene, da hun var en av de mest kjente og ansette personlighetene i britisk underholdningsliv.Hun hadde en skolert og kraftig stemme, og gjennom opptredener på flere tv-programmer oppnådde hun stor popularitet og fikk flere topp ti-hiter i Storbritannia. Hun ble også kåret til den beste britiske sangeren av musikkmagasinet New Musical Express. Mot slutten av 1960-årene dalte imidlertid karrieren, og i 1983 trakk hun seg helt tilbake fra artistlivet og bodde i South Kensington i London.


== Diskografi ==
Album1963 – Kathy Kirby Sings 16 Hits From Stars And Garters
1966 – Make Someone Happy
1968 – My Thanks to YouSingler 

1963 – «Dance On!»
1963 – «Secret Love»
1964 – «Let Me Go, Lover!»
1964 – «You're the One»
1965 – «I Belong»


== Se også ==
Storbritannia i Eurovision Song Contest


== Referanser ==


== Eksterne lenker ==
Offisielt nettsted 
(en) Kathy Kirby – kategori av bilder, video eller lyd på Commons 
(en) Kathy Kirby på Internet Movie Database 
(en) Kathy Kirby hos The Movie Database 
(en) Kathy Kirby på Discogs 
(en) Kathy Kirby på MusicBrainz 
(en) Kathy Kirby på Songkick 
(en) Kathy Kirby på AllMusic
Kenneth McKellar

Kenneth McKellar (født 23. juni 1927 i Paisley i Skottland, død 9. april 2010 i California i USA) var en skotskfødt britisk sanger og tenor.


== Bakgrunn ==
McKellar ble født i Paisley i Skottland og studerte skogbruk ved University of Aberdeen, senere jobbet han for den skotske avdelingen av britiske Forestry Commission. Han øvde senere ved Royal College of Music som operasanger, men gikk senere over til å synge tradisjonelle skotske sanger og musikkstykker. Fra 1959 til 1977 turnerte han jevnlig i USA og Canada sammen med andre skotske underholdere som Helen McArthur. Utover i 1960-årene opptrådte han også i flere pantomime-stykker i Storbritannia.I 1965 valgte BBC McKellar til å representere Storbritannia i Eurovision Song Contest i Luxembourg. I britiske finalen sang han fem sanger, der britiske tv-seere stemte frem «A Man Without Love» som vinner. Ifølge John Kennedy O'Connors The Eurovision Song Contest – The Official History, hadde McKellar skiftet til kilt like før sendingen, og publikum reagerte med å gispe. I den internasjonale finalen endte bidraget på niendeplass av 18 land – Storbritannias svakeste plassering fra debuten i 1957 og frem til 1978. «A Man Without Love» nådde en 30. plass på UK Singles Chart i mars 1966. Albumene The World of Kenneth McKellar (1969) og Ecco Di Napoli (1970), lå til sammen ti uker på den britiske albumlisten. Han spilte også inn et album på afrikaans, kalt Kuier By Ons, som ble utgitt like før han turnerte Sør-Afrika i oktober 1970.
Foruten musikk, skrev McKellar en sketsj som komikergruppen Monty Python fremførte i The Secret Policeman's Ball. Dette er den eneste Monty Python-sketsjen som er skrevet av noen utenfor gruppen.McKellar ga ut de fleste av innspillingene sine på Decca Records. Han spilte også inn flere klassiske verker, blant andre Händels Messias sammen med Joan Sutherland under ledelse av Adrian Boult. Da han forlot Decca i 1970-årene, signerte han for Lismor Records i perioden 1983–1996 og spilte inn flere album før han pensjonerte seg i slutten av 1990-årene.
McKellar spilte også inn musikalen Kismet med Robert Merrill, og han spilte in flere gæliske sanger.


== Se også ==
Storbritannia i Eurovision Song Contest


== Referanser ==


== Eksterne lenker ==
(en) Kenneth McKellar på Internet Movie Database 
(en) Kenneth McKellar på Discogs 
(en) Kenneth McKellar på MusicBrainz 
(en) Kenneth McKellar på AllMusic
Vervenfestivalen

Vervenfestivalen er en musikkfestival som holdes på Karljohansvern i Horten, arrangert for første gang i 2013. Festivalen har tatt navn etter Horten Verft - "Verven" på folkemunne. Slagord: "Norges hyggeligste festival". Har nesten utelukkende norske artister på programmet.
Artister 2015:

Seigmen
Bare Egil Band
Datarock
DeLillos
Honningbarna
Lars Vaular
Samsaya
Broen
Carnival Kids
Corna
Frk. Fryd
ILA AUTO
Knut Roppestad and The Rambling Rodgers
Master Piece Of Cake
Prosjekt Peter Gabriel
Sherpa
Artister 2016:

Admiral P
Arif
Donkeyboy
Dumdum Boys
Marit Larsen
OnklP & De Fjerne Slektningene
Astrid S
Black Debbath
Frosk
Jonas Alaska
Marinemusikken
Plastic Paddies
Razika
Sløtface
Susie & the Spuds
Tostrup Terrasse
Artister 2017:

Raga Rockers
Cezinando
Minor Majority
Sondre Justad
Unge ferrari
The Dogs
Sivert Høyem
Julie Bergan
Valentourettes
Comet Kid
Stein Torleif Bjella
Bivirkningene
Artister 2018:

Klovner i Kamp
CC Cowboys
Kvelertak
Thomas Dybdahl
Dagny
Valentourettes
Gabrielle
Anna of the North
Turbonegro
Bernhoft & The Fashion Bruises
Hkeem
Linda Vidala
Amanda Delara
Pasha
Thulsa Doom
Longfield & Super Skeleton
Jon Olav
Company Ink
Meg og kammeraten min
The Apache Dæncers
Jim Protector
Artister 2019 (14.-15. juni):

Bjørn Eidsvåg
Valentourettes
ONKLP
Highasakite
Halie
Hollywood
Datarock
Julie Bergan
Nora
Snow Boyz
Cowshed boys
JAA9
Kickslip
Bare Egil band
Delillos
Skambankt
The Apache Dænsers
BigBang
Ila Auto
Los Plantronics
Girl in Red
Kjartan Lauritzen
LeMaitre
Fabian Noir
LÜT
Myra
Sløtface
Kamelen
The Sloppy Jazz Newbies
Salige Syndere
Artister 2022 (17.-18.juni)

Chris Holsten
Veronica Maggio
Maria Petra
Honningbarna
Postgirobygget
deLillos
Anna of the North
Gluecifer
The Apache Dænsers
Ash Olsen
Erlend Ropstad
Sondre Lerche
Big Daddy Karsten
Thulsa Doom
Fangst
The Good the bad and the zugly
Chris Abolade & Amara
Døgnåpent
Katalysator
Skinn
Hannah Storm
Super disco cruiser


== Referanser ==
Valserhône

Valserhône er en kommune i departementet Ain i regionen Auvergne-Rhône-Alpes sørøst i Frankrike. Den er resultatet av sammenslåingen av kommunene Bellegarde-sur-Valserine, Châtillon-en-Michaille og Lancrans den 1. januar 2019.


== Geografi ==

Valserhône befinner seg der Valserine løper sammen med Rhone.


== Referanser ==


== Eksterne lenker ==
Offisielt nettsted 
(en) Valserhône – kategori av bilder, video eller lyd på Commons 
Kommunedata INSEE
Mike Moran

Michael Moran (født 4. mars 1948 i Leeds i West Yorkshire i England) er en engelsk keyboardist, sanger, låtskriver og plateprodusent.


== Bakgrunn ==
Moran studerte ved Royal College of Music i London før han startet en karriere som studiomusiker, låtskriver og arrangør. Blant annet skrev han musikk for flere filmproduksjoner av Handmade Films, blant andre Time Bandits (1981), The Missionary (1982) og Water (1985). Han spilte også sammen med Ian Gillan Band.
I 1977 steg han selv ut i rampelyset som sanger da han sammen med Lynsey de Paul representerte Storbritannia i Eurovision Song Contest på hjemmebane i London. Med bidraget «Rock Bottom» endte de på andreplass, like bak franske Marie Myriam og «L'oiseau et l'enfant». Det britiske bidraget ble en stor hit og gikk inn på hitlister i hele Europa, inkludert norske VG-lista.
De Paul og Moran skrev senere en rekke sanger sammen, blant andre «Let Your Body Go Downtown», som Martyn Ford Orchestra fikk en hit med, og «Going to a Disco», «Without You» og «Now and Then». Sangene ble også utgitt på de Pauls album Tigers and Fireflies og Just a Little Time.
Moran var en årrekke musikalsk leder for britiske ITVs barneshow Get It Together. Han skrev senere et nytt bidrag til den britiske finalen foran Eurovision Song Contest i 1990, men endte på femteplass i den britiske finalen.
Han har arbeidet med medlemmer av Queen, Ozzy Osbourne, Nicko McBrain og George Harrison. Moran har også vært med på å jobbe frem albumet Barcelona, et musikalsk samarbeid mellom Freddie Mercury og operasangeren Montserrat Caballé, utgitt i 1988. Han produserte The Queen Album (1988), Piaf (1994) and Essential Musicals (2006) for Elaine Paige.


== Referanser ==


== Eksterne lenker ==
(en) Mike Moran på Internet Movie Database 
(da) Mike Moran på Filmdatabasen 
(en) Mike Moran hos The Movie Database 
(en) Mike Moran på Discogs 
(en) Mike Moran på MusicBrainz 
(en) Mike Moran på Encyclopaedia Metallum 
(en) Mike Moran på Songkick 
(en) Mike Moran på Last.fm 
(en) Mike Moran på AllMusic
Elaine Paige

Elaine Paige (født Elaine Jill Bickerstaff, 5. mars 1948 i Barnet i England) er en engelsk sanger og skuespiller, kjent for sitt lange virke innen musikal og teater. Stemmen beskrives som mezzosopran.


== Bakgrunn ==
Hun vokste opp i Barnet i Hertfordshire i England og gikk ved Aida Foster Theatre School. Paige hadde sin første profesjonelle sceneopptreden som 16-åring i 1964, og fikk sitt store gjennombrudd med musikalen Hair på Londons West End i 1968.Etter en rekke roller utover i 1970-årene, ble Paige valgt til å spille Eva Perón i Andrew Lloyd Webbers første oppføring av musikalen Evita i 1978. Dette oppdraget gjorde henne kjent for et større publikum og hun vant Laurence Olivier-prisen for innsatsen. Hun spilte rollen som Grizabella i Cats og fikk en topp ti-hit i Storbritannia med sangen «Memory» fra musikalen.I 1984 ga Paige ut «I Know Him So Well» sammen med Barbara Dickson fra musikalen Chess, og dette er fortsatt en av de mestselgende singlene med en duo. Hun var senere med i originalbesetningen på Chess, etterfulgt av en hovedrolle i Anything Goes, som hun også var med på å produsere.
Paige fikk sin Broadway-debut som hovedrollen Norma Desmond i Sunset Boulevard i 1996, til gode kritikker. Hun spilte i The King and I fra 2000 til 2001, og seks år senere vendte hun tilbake til West End med stykket The Drowsy Chaperone. Hun har også hatt jevnlige tv-opptredener.I tillegg til fem nominasjoner til Laurence Olivier-priser, har Paige vunnet en rekke priser og utmerkelser for sine teaterroller. Hun har også blitt omtalt som «britisk musikallivs førstedame» på grunn av sitt talent og lange virke. Hun har utgitt 22 soloalbum, hvorav åtte ble sertifisert til gull eller platina. Paige har i tillegg medvirket på en rekke andre innspillinger og turnert over hele verden. Siden 2004 har hun også hatt sitt eget radioprogram på BBC Radio 2, kalt Elaine Paige on Sunday.I 2014 feiret Paige 50 år i underholdningsbransjen med en internasjonal konsertturné og et samlealbum The Ultimate Collection.


== Referanser ==


== Eksterne lenker ==
Offisielt nettsted 
(en) Elaine Paige – kategori av bilder, video eller lyd på Commons 
(en) Elaine Paige på Internet Movie Database 
(sv) Elaine Paige i Svensk Filmdatabas 
(en) Elaine Paige på AllMovie 
(en) Elaine Paige hos Turner Classic Movies 
(en) Elaine Paige hos The Movie Database 
(en) Elaine Paige hos Internet Broadway Database 
(en) Elaine Paige på Discogs 
(en) Elaine Paige på MusicBrainz 
(en) Elaine Paige på Spotify 
(en) Elaine Paige på Songkick 
(en) Elaine Paige på AllMusic
L’Abergement-Clémenciat

L'Abergement-Clémenciat er en kommune i departementet Ain i regionen Auvergne-Rhône-Alpes sørøst i Frankrike. Kommunen ligger  i kantonen Châtillon-sur-Chalaronne som ligger i arrondissementet Bourg-en-Bresse. L'Abergement-Clémenciat har et areal på 15,95 km² og 787 innbyggere (2010).


== Geografi ==
Chalaronne flyter vest-nordvest gjennom den sørlige delen av kommunen.


== Befolkningsutvikling ==


== Referanser ==


== Eksterne lenker ==
(en) L'Abergement-Clémenciat – kategori av bilder, video eller lyd på Commons 
Kommunedata INSEE
Ceyzériat

Ceyzériat er en kommune i departementet Ain i regionen Auvergne-Rhône-Alpes i østre Frankrike. Kommunen ligger i kantonen Ceyzériat som ligger i arrondissementet Bourg-en-Bresse. Arealet til kommunen areal er 9,36 km². I 2010 hadde Ramasse 2 664 innbyggere.


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Ceyzériat – kategori av bilder, video eller lyd på Commons 
Kommunedata INSEE
Eurodisco

Eurodisco (fra engelsk euro disco) er en variant av elektronisk dansemusikk som utviklet seg fra diskomusikken i slutten av 1970-årene. Musikkstilen oppstod i Europa og henter elementer fra popmusikk, new wave og rock. Mange eurodisco-låter har tekster på engelsk, til tross for at artistene ofte ikke har engelsk som morsmål. Undersjangre av eurodisco omfatter europop og eurodance, samt spacedisco og italo-disco som var populært i slutten av 1970-årene og begynnelsen av 1980-årene.
Musikken kjennetegnes blant annet av bruk av elektroniske instrumenter som synthesizer og keyboard. Eurodisco går i 4/4-takt. Eurodisco hadde sitt tyngdepunkt i Tyskland, anført av musikkprodusenten Dieter Bohlen og gruppen Modern Talking og C.C. Catch. Andre artister var Fancy og Bad Boys Blue. En av de mest suksessrike gruppene i sjangerens barndom var ABBA.
Noe senere som produsent-trioen Stock Aitken Waterman fra Storbritannia med artister som Kylie Minogue, Rick Astley og Mel & Kim. Disse artistene blir av enkelte musikkfolk ansett som eurodance-artister, mens andre klassifiserer dem under sjangeren Hi-NRG. I slutten av 1980-årene og begynnelsen av 1990-årene ble eurodisco mindre populært, men lydbildet kom tilbake gjennom eurodance utover i 1990-årene.


== Kjente artister ==
ABBA
Bad Boys Blue
Bananarama
Blue System
Cat5
C.C. Catch
Dead or Alive
Fancy
Jason Donovan
Kylie Minogue
Mel & Kim
Modern Talking
Rick Astley
Sabrina
Samantha Fox
Sandra
Silent Circle


== Referanser ==
Revonnas

Revonnas er en kommune i departementet Ain i regionen Auvergne-Rhône-Alpes sørøst i Frankrike. Kommunen ligger  i kantonen Châtillon-sur-Chalaronne som ligger i arrondissementet Bourg-en-Bresse. L'Abergement-Clémenciat har et areal på 7,75 km² og 718 innbyggere (2010).


== Befolkningsutvikling ==


== Referanser ==


== Eksterne lenker ==
Offisielt nettsted 
(en) Revonnas – kategori av bilder, video eller lyd på Commons 
Kommunedata INSEE
Godescalc-evangelieboken

Godescalc-evangelieboken er et manuskript på latin skapt av den frankiske skriftlærde Godescalc og befinner seg i dag i Bibliothèque nationale de France. Det ble bestilt av den Karolingiske kongen Karl den store og hans kone Hildegard 7. oktober 781 og ble fullført 30. april 783.


== Referanser ==
Gita Gopinath

Gita Gopinath (født 8. desember 1971 i Mysore i Karnataka i India) er en indisk og amerikansk økonom, og fra 2019 sjefsøkonom i Det internasjonale pengefondet. Gopinath er professor ved Harvard University og har permisjon fra denne stillingen for å arbeide i IMF.


== Referanser ==
Pipin den pukkelryggete

Pipin, født cirka 769, død cirka 811, var en frankisk prins. Han var Karl den stores førstefødte sønn, og hans mor var Himiltrude. Pipin hadde en kroppslig misdannelse som gav ham tilnavnet «den pukkelryggete». Han ble sendt til kloster etter å ha vært innblandet i en sammensvergelse mot Karl den store. Navnet Pipin ble gitt til Karls tredje sønn, Karloman, Pipin av Italia.


== Referanser ==
Schadeprisen

Schadeprisen er en dansk litteraturpris, som gis til en person, som i det foregående år «har forholdt seg aktivistisk til litteraturen»: «Prisen gives til et værk med en multidisciplinær aspiration [...] et værk, hvor litteraturen er et centralt element, men hvor den antager former og frembringer motiver, vi ikke har kunnet forestille os.»Prisen er innstiftet av Krabbesholm Højskole i Skive og Jyllands-Posten, og er på 100 000 danske kroner. Prisbeløpet er finansiert av Skive kommune.Schadeprisen er oppkalt etter Jens August Schade, som var født i Skive, og ble delt ut første gang i 2016.


== Prismottakere ==
2018: Harald Voetmann for Amduat - en iltmaskine (lyrikk)
2017: Dea Antonsen og Ida Bencke for prosjektet Laboratoriet for Æstetik og Økologi
2016: Kasper Hesselbjerg for Salatfeber (roman), Ursula Reuter Christiansen for Skarpretteren (bokverk og utstillingsmateriale)


== Referanser ==